**Նախագիծ**

Հավելված

Հայաստանի ֆիզիկական կուլտուրայի և սպորտի

պետական ինստիտուտ հիմնադրամի

Գիտական խորհրդի թվականի

թիվ որոշման

**ԿԱՆՈՆԱԿԱՐԳ**

**ՀԱՅԱՍՏԱՆԻ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՊԵՏԱԿԱՆ ԻՆՍՏԻՏՈՒՏ ՀԻՄՆԱԴՐԱՄԻ ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅԱՆ ԵՎ ԶԱՐԳԱՑՄԱՆ ԾՐԱԳՐԵՐԻ ԲԱԺՆԻ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կանոնակարգով սահմանվում են «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի (այսուհետ՝ Ինստիտուտ կամ ՀՖԿՍՊԻ) միջազգային համագործակցության եվ զարգացման ծրագրերի բաժնի (այսուհետ՝ Բաժին) նպատակը, խնդիրները, կառուցվածքը, կառավարումը և իրավասությունները։
3. Բաժինը կառուցվածքային ստորաբաժանում է, որը ենթակա և անմիջական պատասխանատու է Ինստիտուտի արտաքին կապերի և ռազմավարական ծրագրերի գծով պրոռեկտորին։
4. Սույն կանոնակարգի իրավական հիմքերն են ՀՀ կրթության ոլորտը կանոնակարգող նորմատիվ իրավական ակտերը, Ինստիտուտի կանոնադրությունը և Ինստիտուտի ներքին իրավական ակտերը։
5. Բաժինը սույն կանոնադրությամբ սահմանված խնդիրների լուծման նպատակով համագործակցում է ՀՖԿՍՊԻ-ի կառուցվածքային ստորաբաժանումների, տեղական ու միջազգային տարբեր կազմակերպությունների հետ:
6. Բաժինը ունի ձևաթուղթ (պաշտոնաթուղթ):

**2. ԲԱԺՆԻ ՆՊԱՏԱԿԸ ԵՎ ԽՆԴԻՐՆԵՐԸ**

**Բաժնի նպատակներն են.**

1. խթանել միջազգայնացման գործընթացները՝ իրականացնելով ՀՖԿՍՊԻ–ի ռազմավարական պլանի առաքելությունը, խնդիրներն ու նպատակներ,
2. ինստիտուտը դարձնել օտարազգի ուսանողների ուսուցման մրցունակ կրթօջախ,
3. նպաստել ակադեմիական համագործակցության ընդլայնմանը և հետազոտական աշխատանքների միջազգայնացմանը:

**Բաժնի խնդիրներն են.**

1. ինստիտուտի միջազգային համագործակցության, գիտության, գիտական աշխատանքների որակի ապահովման, համաշխարհային գիտակրթական գործընթացներում ինստիտուտի հետագա ինտեգրման գործընթացների կազմակերպման նպատակով առաջնակարգ բարձրագույն ուսումնական հաստատությունների հետ առկա համագործակցության հետագա ընդլայնում և նոր պայմանագրերի կնքում,
2. արտերկրից օտար և սփյուռքահայ ուսանողների՝ ինստիտուտում գիտաուսումնական գործընթացին նեգրավման նպաստում,
3. ինստիտուտի պրոֆեսորադասախոսական կազմին և ուսանողներին տարբեր գիտական ծրագրերում ներգրավելու աշխատանքների, այդ թվում՝ փոխանակման ծրագրերի կազմակերպում,
4. միջազգային դրամաշնորհային ծրագրերին դիմելու հնարավորությունների բացահայտում և հայտի ներկայացում,
5. հայրենիք-սփյուռք գիտամշակութային կապերի զարգացման գործընթացի կատարելագործում և ընդլայնում,
6. գիտական միջոցառումների, այդ թվում՝ միջազգային սեմինարների, աշխատանքային հանդիպումների, գիտաժողովների, կլոր սեղանների, կոնֆերանսների և գիտակրթական ցուցահանդեսների կազմակերպում,
7. վերապատրաստման դասընթացների կազմակերպում՝ օտար լեզվով դասավանդող մասնագետների համար:

**3. ԲԱԺՆԻ ԿԱՌՈՒՑՎԱԾՔԸ ԵՎ ԿԱՌԱՎԱՐՈՒՄԸ**

1. Միջազգային համագործակցության և զարգացման ծրագրերի բաժնում գործում է 4 հաստիք՝ բաժնի ղեկավար, կրթական ծրագրերի պատասխանատուներ (2) և բաժնի մասնագետ:
2. Բաժնի աշխատանքների անմիջական համակարգումն ու հսկողությունն իրականացնում է բաժնի ղեկավարը, բաժինը ենթակա և անմիջական պատասխանատու է Ինստիտուտի արտաքին կապերի և ռազմավարական ծրագրերի գծով պրոռեկտորին
3. Բաժնի աշխատողները պարտավոր են իրենց աշխատանքային գործունեությունն իրականացնել ՀՀ աշխատանքային օրենսդրության, Ինստիտուտի կանո­նադրու­թյան, ՀՖԿՍՊԻ-ի ներքին կարգապահական կանոններին, Ինստիտուտի ներքին իրավական ակտերին, աշխատան­քային պայմանագրով ամրագրված պահանջներին համա­պատասխան:
4. Բաժնի աշխատակիցները կարող են այլ կառուցվածքային ստորաբաժանումներից իրենց իրավասությունների շրջանակում հավաքագրել անհրաժեշտ տեղե­կատ­վություն և տվյալներ:
5. Բաժնի աշխատողները կարող են հանդես գալ իրենց աշխատանքային պայմանների բարելավման և բաժնի գործունեությունն առավել արդյունավետ կազմակերպելու առաջարկություններով:

**4. ԲԱԺՆԻ ԳՈՐԾԱՌՈՒՅԹՆԵՐԸ**

**Միջազգային համագործակցության և զարգացման ծրագրերի բաժինը**

4.1. կազմակերպում է արտասահմանյան ուսումնական հաստատությունների և գիտական կենտրոնների հետ համագործակցության պայմանագրերի և համաձայնագրերի բանակցային գործընթացները,

4.2.Վերահսկում է ինստիտուտի միջազգային գործունեության համակարգումը, կազմակերպում և իրականացնում միջազգային ծրագրերը,

4.3. կազմակերպում է արտասահմանյան ուսանողների ամենամյա ընտրությունն ու ընդունելությունը, համագործակցելով ՀՀ ԿԳՄՍ նախարարության համապատասխան ստորաբաժանման հետ

4.4. համագործակցում է Ռուսաստանի Դաշնության և ԱՊՀ երկրների ֆիզիկական կուլտուրայի ակադեմիաների, ինստիտուտների և մարզական կազմակերպությունների հետ

4․5․ իրագործում է ուսանողների, ասպիրանտների և դասախոսկան կազմի ներկայացուցիչների միջազգային փոխանակությունները և փոխայցելությունները համագործակցելով Հայաստանի Հանրապետությունում հավատարմագրված դեսպանությունների և հյուպատոսական հիմնարկների հետ, կատարում է ՀՀ կրթության, գիտության, մշակույթի և սպորտի նախարարության հետ համատեղ գործունեության ծրագրերի մշակում,

4․6․ նախապատրաստում է ինստիտուտի և օտարերկրյա բուհերի, գիտական հիմնարկների, գերատեսչությունների, իրավաբանական ու ֆիզիկական անձանց միջև պայմանագրերի (համաձայնագրերի, ինչպես նաև համագործակցության ծրագրերի, պլանների) գործընթացը և իրականացնում կնքված պայմանագրերի պահանջների, պարտավորությունների կատարման վերահսկողություն իր իրավասությունների շրջանակներում,

4․7․ ձևակերպում է ինստիտուտում կարճաժամկետ կամ երկարաժամկետ դասախոսություններ կարդալու նպատակով օտարերկրյա մասնագետների հրավերներ, զբաղվում նրանց գրանցման և հրամանագրման, նրանց կեցության պայմանների կազմակերպման, ըստ անհրաժեշտության նաև նրանց գործունեության վերաբերյալ վկայագրերի հանձնման գործընթացներով,

4․8․ իրականացում է գիտության զարգացման այլընտրաքային ֆինանսավորման աղբյուրների (միջազգային դրամաշնորհներ, անհատների նվիրատվություններ) ձեռքբերման միջոցառումները

**Բաժնի ղեկավարը**՝

1. համակարգում է ՀՖԿՍՊԻ–ի միջազգային համագործակցության ոլորտում միջազգային և միջբուհական կապերի ստեղծման աշխատանքները,
2. ընթացք է տալիս արտաքին կապերի և միջազգային համագործակցության վերաբերյալ ՀՖԿՍՊԻ -ի կառուցվածքային ստորաբաժանումների առաջարկներին և ծրագրերին,
3. համակարգում է ՀՖԿՍՊԻ -ի աշխատակիցների և օտարերկրյա պատվիրակությունների պաշտոնական այցերի հետ կապված աշխատանքները,
4. Համակարգում է պրոֆեսորադասախոսական կազմի, սովորողների և հետազոտողների միջազգային շարժունության ծրագրերը,
5. կազմակերպում է օտարերկրյա և սփյուռքի դիմորդների ընդունելության գործընթացը,
6. կազմակերպում է օտարերկրյա քաղաքացիություն ունեցող ուսանողների և պրոֆեսորադասախոսական կազմի ժամանակավոր կացության քարտերի ձեռքբերման գործընթացը՝ ըստ սահմանված կարգի,
7. նախապատրաստում է համագործակցության պայմանագրերի, նամակների, գրությունների նախագծեր՝ ուղղված օտարերկրյա և միջազգային կառույցներին, համալսարաններին, ՀՀ-ում դեսպանատներին և միջազգային կազմակերպությունների ներկայացուցիչներին՝ համագործակցելով ՀՖԿՍՊԻ -ի այլ ստորաբաժանումների հետ,
8. համագործակցում է ՀՖԿՍՊԻ-ի գերակա (առաջատար, առաջնային) ուղղություններին համապատասխան համալսարանների և գիտական կենտրոնների հետ՝ շարունակական համագործակցություն հաստատելու ուղղությամբ,
9. մշակում է բուհի գործունեության միջազգայնացման ռազմավարություն՝ ըստ բուհի առաջնահերթությունների, կրթական տարածքներին ինտեգրման գերակայությունների, ուսումնամեթոդական, գիտահետազոտական և համագործակցության այլ ուղղությունների,
10. կատարում է անմիջական ղեկավարի կողմից տրվող այլ հանձնարարականներ:

**Բաժնի կրթական ծրագրերի պատասխանատուները**՝

1. ուսումնասիրում է համապատասխան ոլորտի Եվրոպական առաջատար համալսարանների կրթական ծրագրերը,
2. կատարում է տվյալների հավաքագրում
3. կատարում է նախնական վերլուծություն և հանդիպում ֆակուլտետների դեկանների, որակի ապահովման բաժնի ղեկավարի, ինչպես նաև համապատասխան ամբիոնի վարիչների հետ
4. կատարում է համեմատական վերլուծություն (Բենչմարքինգ)՝ համագործակցելով բուհի համապատասխան բաժինների ղեկավարների հետ,
5. ձևակերպում է կրթական ծրագրի հայտը, հետամուտ լինում ծրագրի հաստատման փաստաթղթային փաթեթի ստեղծման և փորձաքննության եզրակացությունների կատարմանը
6. դեկանների հաստատումից հետո համապատասխան կրթական ծրագրի պատասխանատուն ստեղծված խմբի հետ կազմում է ծրագրի հաստատման հետագա գործընթացի ժամանակացույցը,
7. կատարում է անմիջական ղեկավարի կողմից տրվող այլ հանձնարարականներ։

**ԵԶՐԱՓԱԿԻՉ ԴՐՈՒՅԹՆԵՐ**

1. Սույն կանոնակարգը, նրանում կատարվող լրացումներն ու փոփոխությունները հաստատվում են ինստիտուտի գիտական խորհրդի կողմից։
2. Սույն կանոնակարգով ուժը կորցրած ճանաչել Ինստիտուտի ռեկտորի 2016 թվականի հոկտեմբերի 31-ի թիվ 39 հրամանը:
3. Սույն կանոնակարգը ուժի մեջ է մտնում Գիտական խորհրդի կողմից հաստատման պահից: